ПАСЯДЖЭННЕ СЯМЕЙНАГА КЛУБА

«МУДРАСЦЬ БАЦЬКОЎСКАЙ ЛЮБОВІ»

Калеснік Н.Ул., педагог сацыяльны

дзяржаўнай установы адукацыі

«Старасвержанская сярэдняя школа»

Мэтавая аўдыторыя: законныя прадстаўнікі, непаўналетнія.

Мэта: выявіць асаблівасці ўзаемаадносін дзяцей і бацькоў, прааналізаваць бацькоўскія паводзіны і акцэнтаваць увагу на станоўчых формах праявы любові да дзіцяці; садзейнічаць гарманізацыі дзіцяча-бацькоўскіх узаемаадносін.

Задачы: актуалізацыя існуючых праблем ва ўзаемадзеянні бацькоў і дзяцей; стварэнне ўмоў для фарміравання ўяўлення аб станоўчых узаемаадносінах і прэстыжнага іміджу шчаслівай сям’і;

павышэнне ўзроўню асобаснай камфортнасці дзяцей і дарослых.

1.Арганізацыйны момант

Добры дзень, паважаныя бацькі і дзеці. Я рада вітаць вас сёння на пасяджэнні сямейнага клуба «Гармонія».

2. Матыванасць

У жыцці кожнай сям'і адбываецца важная падзея, якая прымушае мужа і жонку ставіцца адзін да аднаго больш адказна. Паглядзіце ўважліва відэа і вы даведаецеся, аб якой падзеі ідзе гаворка.

Прагляд відэа.

Ці здагадаліся вы, аб чым ідзе гаворка?

Так, пра нараджэнне дзіцяці. Пры нараджэнні дзіцяці ў сям'і, у бацькоў з'яўляецца новы абавязак: праява клопату пра маленькага чалавечка. Утульны дом,шчаслівая сям’я, клапатлівыя дзядулі і бабулі, заўжды разумеючыя і гатовыя падтрымаць у любую хвіліну тата і мама,– гэта мара любога дзіцяці.

Тэма нашай сустрэчы «Мудрасць бацькоўскай любові».

3. Практычная частка

Здаўна лічылася, што сімвал сям'і – сонца. Але ў нашага сонейка пакуль няма промняў.

Паважаныя бацькі, у кожнага з вас ёсць маленькія сонейкі. Запішыце, калі ласка, на іх тры якасці, якія, на ваш погляд, самыя важныя і неабходныя для шчаслівай сям’і.

Вучні, у вас на стале ляжаць промні з якасцямі сям’і. Калі ласка, выберыце з іх тыя, якія, на ваш погляд, характэрны для шчаслівай сям’і і прыкрапіце іх да сонейка.

Стварэнне вобраза шчаслівай сям’і.

Малайцы, кожны з вас разумее, якія якасці неабходныя для шчаслівай сям'і.

А зараз сваё меркаванне выкажуць бацькі.

У вас вельмі добра атрымаўся вобраз шчаслівай сям’і. Але я, як шматдзетная маці лічу, што галоўным праменьчыкам шчаслівай сям’і з’яўляюцца дзеці і іх вясёлы гоман. У маёй сям’і выхоўваюцца пяцёра дзяцей і ў нас з мужам на кожнага з іх хапае часу. Мы любім разам адпачываць, працаваць, радасці і няўдачы мы дзелім на ўсіх. У нашым доме заўсёды свеціць сонейка спагады, любові, дабрыні, узаемадапамогі і ўзаемаразумення.

Вялікі дзякуй вам.

А цяпер паслухайце, калі ласка, як пра шчаслівую сям’ю кажа паэт.

Сям’я – твой скарб на ўсё жыццё,

Няхай гады мінаюць,

Сям’я – кахання пачуццё,

Што сэрцы адчуваюць

Сям’я – працяг, і з роду ў род,

Яе любоў мацуе,

а з ёй мацнее і народ,

Як жыта каласуе.

А ў жыце кожны каласок

І кожнае зярнятка –

Чыясь дачушка ці сынок,

Маленькае дзіцятка.

Таму я сёння нам усім

Такую стаўлю мэту,

Каб мы не згінулі зусім,

Далей свяцілі свету.[1]

А цяпер праслухайце,калі ласка песню “ Мама, мамачка”.

Прапаную вам паглядзець невялікі відэасюжэт аб сям'і, прытчу пад назваю «Сямейнае шчасце». (Прагляд відэасюжэта) .[2]

Паважаныя бацькі, як вы думаеце, які быў адказ суседа сваёй жонцы?

Бацькі выказваюць сваё меркаванне, а затым зачытваецца канцоўка гэтай прытчы)

– У них-то – все виноваты. Это у нас каждый прав!

Праблемы ёсць у кожнай сям'і? У чым жа заключаюцца гэтыя праблемы. Часта перад бацькамі ўзнікаюць праблемы рознай складанасці, рашэнне якіх – не простая справа. Я прапаную вам пачаць вырашаць іх цяпер. Для гэтага вам трэба закончыць прапанову, якая напісана на картцы.

Заданні для бацькоў

* Вашае дзіця капрызнічае, упарціцца ў краме, вы ...

• Дзіця не выконвае ваша патрабаванне ісці абедаць, хоць яго ўжо некалькі разоў клікалі, вы...

• Дзіця не хоча прыбіраць за сабой цацкі, вы...

• Дзіця стукнула каго - небудзь далонню, цацкай або кулаком, вы...

• Дзіця выкарыстоўвае нецэнзурную лексіку, вы...

• Дзіця робіць усё, што яму забараняюць...

• Дзіця адмаўляецца есці прыгатаваную вамі страву, хоць раней ела...

• Дзіця адмаўляецца надзець цёплую куртку, выходзячы на вуліцу, вы...

• Дзіця не звяртае ўвагі на вашу заўвагу з нагоды знешняга выгляду і працягвае займацца сваёй справай, вы...

Заданні для дзяцей

Сітуацыя №1

Вы збіраецеся на трэніроўку. Але ў вашым пакоі не прыбрана. Бацькі кажуць, што нікуды не пойдзеце, пакуль не наведзяце парадак. А вы спазняецеся і хочаце сысці, а прыбраць пакой плануеце пасля вяртання.

Хто мае рацыю? Бацькі ці вы? Як вы паступіце?

Сітуацыя №2

Адзінаццаць гадзін вечара. Бацькі настойваюць, каб вы клаліся спаць. У вас заўтра кантрольная, вам трэба падрыхтавацца. Хто мае рацыю? Як вы паступіце?

Сітуацыя №3

Ці правільна паступаюць бацькі, калі выплачваюць вам грашовае ўзнагароджанне за поспехі ў вучобе або пазбаўляюць вас кішэнных грошай з –за дрэнных вынікаў?

Сітуацыя №4

Бацькоў выклікалі ў школу з нагоды вашых дрэнных паводзін. Вечарам у доме цішыня. Усе маўчаць. Толькі ў мамы заплаканы твар. Як вы паступіце?

Несумненна, бацькі імкнуцца даць свайму дзіцяці ўсё самае лепшае. У кожнага з нас ёсць пэўныя спадзяванні наконт сваіх дзяцей. Цяпер я прашу вас, не задумваючыся надоўга, напісаць на малюнку матылька тое, чаго вы чакаеце ад свайго дзіцяці ў будучыні. (Бацькі запісваюць свае варыянты спадзяванняў, затым зачытваюць свае запісы).

Каб усе чаканні спраўдзіліся, вам неабходна правільна ўзаемадзейнічаць з дзіцем, патрэбен цесны кантакт, гэта дазволіць лепш зразумець яго. А зразумець сваё дзіця могуць толькі мудрыя бацькі, тыя, якія правільна ўзаемадзейнічаюць з ім. Мудрасці можна вучыцца, назіраючы за дзіцем, узгадваючы ўласнае дзяцінства, аналізуючы праблемы і канфліктныя сітуацыі.

Уявіце сабе сітуацыю.

Матуля з маленькім дзіцем спяшаецца ў дзіцячы садок. Дзіця вельмі энергічнае, дапытлівае, задае шмат пытанняў:

- Мама, а што там такое, паглядзі! –

- Няма калі, глядзі пад ногі, вечна спатыкаешся! Што ты круціш галавой! Перастань глядзець! – я табе кажу. (Маці завязвае вочы лентачкай)

Па дарозе матуля сустракае сваю сяброўку і хутка обменьваецца з ёю апошнімі навінамі. Дзіця ўважліва слухае, а потым кажа:

- Мама, а хто такі дзядзька Юра?

- Чаго ты ўмешваешся ў размову дарослых? І наогул, ты чаго вушы развесіла, як не сорамна! ( Маці завязвае лентачкай вушы)

- Мам, а мяне Машка чакае ў дзіцячым садку, якая...

- Адчапіся! Ты што разгаварылася, мы спазняемся! Можаш ты памаўчаць! (Завязваюць лентачкай рот)

Дзіця ўжо маўчыць, але пачынае на хаду падымаць нейкую галінку. Маці крычыць:

- Што ў цябе за рукі, што ты іх увесь час куды-небудзь сунеш, не можаш без гэтага! Выкінь зараз жа! (Завязваюць лентачкай рукі)

Але тут дзіця пачынае скакаць, задзіраць ногі. Маці ў жаху крычыць на яе.

- Дзе ты гэтаму навучылася? Гэта што такое? Перастань дрыгаць нагамі! Стой смірна! (Завязваюць лентачкай ногі)

Дзіця пачынае хныкаць. Маці закрычала:

- Чаго плачаш?! Я цябе пытаюся? Няма чаго раўці! Я каму сказала – перастань, ты чуеш мяне!

(Завязваюць лентачкай сэрца).

А цяпер, паважаныя бацькі, адкажыце, якую хустку хочацца развязаць у першую чаргу і чаму?

Што адчувала і аб чым думала «дзіця» на працягу ўсёй сітуацыі?

Вось у якое становішча мы ставім сваё дзіця, адшукваючы высакародныя мэты выхавання. Дзіцяці невыносна чуць такія словы як ад мамы і таты, так і ад іншых людзей. Што тады рабіць? Як сябе паводзіць?

Калі вы бачыце сваё дзіця ў такім стане, першае, што вы можаце і павінны зрабіць, - гэта абняць яго, прыціснуць да сябе і трымаць каля сябе столькі, колькі трэба дзіцяці. Калі яму будзе дастаткова, яно само адыдзе. Псіхолагі рэкамендуюць абдымаць сваё дзіця некалькі раз у дзень: 4 разы – неабходна проста для выжывання, а для добрага самаадчування, інтэлектуальнага развіцця – 12 разоў у дзень.

Паважаныя бацькі, у кожнага з вас ёсць маленькае сардэчка.Гэта сэрца дзіцяці. Запішыце на ім, што, на вашу думку, неабходна для таго, каб гэтае сэрца стала сэрцам шчаслівага дзіцяці.

Паважаныя прысутныя, нам будзе карысна і ваша думка наконт гэтага пытання.

Абавязкова зачытваюцца ўсе адказы.

Вялікі дзякуй за супрацоўніцтва.

4. Вынік сустрэчы

Кожны чалавек паняцце «шчасце» звязвае, перш за ўсё, з сям'ёй: шчаслівы той, хто шчаслівы ў сваім доме. І сёння нашу сустрэчу мне хочацца скончыць такімі словамі

Сям’я – гэта клопат, заўжды ўзаемны,   
Сям’я – гэта хлеба водар прыемны,   
Штодзённа – і праца, і адпачынак,   
Сям’я – твой надзейны ў жыцці прыпынак,   
Куды б ні звялі цябе лёсу дарогі,   
Шукай ты найперш у сям’і дапамогі,   
Бо тая душа, тое сэрца багата,   
Дзе вечна жывуць словы «мама» і «тата». [1]

Сям'я – гэта маленькае сонейка, дзякуючы якому нам цёпла, утульна, яно прыцягвае да сябе. І ўсе мы: і дарослыя, і дзеці павінны зрабіць так, каб гэтае сонца свяціла заўсёды, даючы нам любоў, пяшчоту, аб'ядноўваючы нас, ахоўваючы нас усё жыццё.

15 мая адзначаўся Міжнародны дзень сям’і. Паважаныя бацькі, калегі, дазвальце ад усяго калектыва нашай установы адукацыі павіншаваць Вас з гэтым святам. Пажадаць вам і вашым сем’ям цяпла, утульнасці, любові, узаемаразумення і ўсяго самага найлепшага. Вучаніца нашай установы адукацыі падрыхтавала для вас музычны падарунак.

Песня «Свеціць сонейка».

Наша сустрэча падышла да завяршэння, але размова пра шчаслівую сям'ю, пра мудрасць бацькоўскай любові, я думаю, працягнецца. Да новых сустрэч.

Список использованных источников

1. Верш [Інтернэт-рэсурс]. Рэжым доступу: <https://www.n-asveta.by/dadatki/madelny_urok/2018/vasukovich.pdf> Дата доступу: 20.05.2023.
2. Відэа [Інтернэт-рэсурс]. Рэжым доступу: [https://yandex.by/video /preview/14001633093241913269](https://yandex.by/video%20/preview/14001633093241913269). Дата доступу: 18.05.2023.